Deavkkehanjohka

Deavkkehanjohka (nordsamisk, historisk Dævkehanjåkka) er ei elv i Tana kommune i Finnmark. Den er ei tilløpselv til Lákšjohka og er 32,8 kilometer lang. Elva har utspring på nordsida av fjellet Báišvárri og renner i nordøstlig retning til den løper sammen med Gurtejohka og danner Lákšjohka.

Etter at det ble bygget fisketrapp i fossen Lákšjohgorži i Lákšjohka går det opp laks også i nedre del av Deavkkehanjohka. Anadrom grense er nå i et strykparti ved Roavvevárri, rundt 15 kilometer over munningen.

Referanser 

Elver i Tana
Lákšjohkavassdraget